Mark Shuttleworth wil appèl aantekenMark Shuttleworth Die hoogste hof van appèl sal na verwagting ŉ aansoek deur die miljardêr sakeman, Mark Shuttleworth, aanhoor teen ŉ heffing van R250 miljoen wat deur die Suid-Afrikaanse Reserwebank gehef word, het die Sunday Independent berig. Shuttleworth sal Donderdag appèl aanteken teen regter Francis Legodi se uitspraak in die Pretoriase hooggeregshof in Julie 2013. Legodi het Shuttleworth se aansoek, om die heffing tersyde te stel, van die hand gewys. Die sakeman moes ŉ heffing van 10% op sy oorblywende bates betaal wat hy in 2009 uit die land geneem het nadat hy in 2001 na die eiland Man geëmigreer het. Jeremy Gauntlett, vir die Reserwebank, het aangevoer die heffing is nie ŉ ongeoorloofde uitoefening van fiskale krag nie, maar is daar om kapitale uitvloei te beheer en makro-ekonomiese groei te bevorder ná finansiële onstabiliteit in 2008. Shuttleworth het reeds dele van die Wet op Geldregulering en Valutabeheer ongrondwetlik laat verklaar in die Pretoriase hooggeregshof. Sy aansoek om al die maatreëls oor valutabeheer ongrondwetlik te verklaar, was onsuksesvol. Lees ook: Shuttleworth wen ‘n bietjie, verloor ‘n bietjie Video: Shuttleworth sleep regering hof toe Shuttleworth eis R250 m. van regering